GRANTURI *vs.* PROIECTE *vs.* Contracte, competiție - cercetare

I. GRANTURI: Finanțări nerambursabile, **pe baze competitive**, destinate sprijinirii desfășurării unor activități de **cercetare științifică** de interes național, cu un pronunțat caracter de originalitate si care aduc contribuții la dezvoltarea cunoașterii. Se acorda unui cercetător individual/coordonatorul unei echipe de cercetare dintr-o instituție de învățământ superior acreditata/institut de cercetare, unități si structuri de cercetare de drept public sau privat.

**- Granturi CNCSIS; Finanțările tarilor membre ale Uniunii Europene [Fonduri Structurale si de Coeziune, Alte finanțări nerambursabile:** Guvernul României; guvernele sau ambasadele unor state străine; instituții financiare internaționale; fundații sau alte organizații naționale sau internaționale; companii; bănci]; **Granturile Spațiului Economic European (SEE) și Norvegiene; Granturi GEX-UPB si ARUT.**

II. PROIECTE DE CERCETARE - DEZVOLTARE: modalitatea de atingere a unui obiectiv al unui ***Program de cercetare-dezvoltare,*** component al ***Planului național de cercetare-dezvoltare și inovare,*** principalul instrument prin care statul realizează ***Politica generală în domeniul cercetării-dezvoltării și inovării.***

III. Contracte cu mediul socio-economic / Contracte cu terți / Contracte-Proiecte de cercetare-consultanta / Contracte cu agenți economici

- Finanțări din partea mediului socio-economic pentru cercetare științifică desfășurata într-o anumita perioada, in vederea rezolvări unei teme date, obținute in baza unui contract cu termene si condiții, încheiat intre unitatea ce desfășoară activitatea științifică si beneficiarul acesteia.

DIRECTOR *vs.* RESPONSABIL **partener la Grant / Proiect / Contract cercetare**

- Persoana prin a cărui semnătură este angajata instituția in activitatea de cercetare contractata, ca urmare a mandatului primit pentru coordonarea respectivei activități din partea conducerii legale a instituției.

- In cazul in care Instituția este singura entitate care desfășoară activitatea de cercetare, calitatea este de **DIRECTOR**.

- Daca Instituția care desfășoară activitatea de cercetare este doar un **PARTENER** intr-un grup/consorțiu constituit pentru respectiva activitate, are calitatea de **RESPONSABIL din partea Partenerului**, in condițiile in care grupul/consorțiul respectiv are un **DIRECTOR,** ce poate fi de la oricare dintre partenerii participanți.

- NU se iau in considerare, pentru acest criteriu, pozițiile subalterne, precum **Responsabil faza**, **Responsabil / Director Științific, Financiar, Tehnic**.....ci doar persoana cu cea mai înaintată poziție in cadrul activității respective.

**OBSERVATII: Îndeplinirea acestui criteriu trebuie obligatoriu susținută prin includerea in dosarul de concurs a informațiilor corespunzătoare: Grantul / Proiectul / Contractul menționat, calitatea de Director / Responsabil, obținerea prin Competiție, caracterul de Cercetare, susținerea Efectului Financiar obținut (încasarea sumelor, certificare compartiment financiar)**

**PACHET INFORMATII**

**I. PROIECTE CERCETARE**

**Guvernul României: Hotărârea nr. 583/2015 pentru aprobarea Planului național de cercetare-dezvoltare și inovare pentru perioada 2015-2020 (PNCDI III)**

**publicat în Monitorul Oficial, Partea I nr. 594 din 06 august 2015.**

**ARTICOLUL 1** [**Definiții**](https://lege5.ro/Gratuit/g42denrygm/definitii-hotarare-583-2015?dp=haytinbvgqztq)

**3.** **cercetare fundamentală** - activitatea experimentală sau teoretică întreprinsă, în principal, pentru a dobândi cunoștințe noi despre bazele fenomenelor și faptelor observabile, fără a fi avută în vedere nicio aplicare sau utilizare comercială directă;

**4.** **cercetare industrială (cercetare aplicativă)** - cercetare sau investigație critică, planificată, în scopul dobândirii de cunoștințe și competențe noi pentru elaborarea unor noi produse, procese ori servicii sau pentru realizarea unei îmbunătățiri semnificative a produselor, proceselor sau serviciilor existente. Aceasta cuprinde crearea de părți componente pentru sisteme complexe și poate include construcția de prototipuri în laborator sau într-un mediu cu interfețe simulate ale sistemelor existente, precum și de linii-pilot, atunci când acest lucru este necesar pentru cercetarea industrială și, în special, pentru validarea tehnologiilor generice;

**11. conducător de proiect** - contractorul unui contract de finanțare încheiat cu autoritatea contractantă;

**15.** **dezvoltare experimentală** - dobândirea, combinarea, modelarea și utilizarea unor cunoștințe și competențe relevante existente de ordin științific, tehnologic, de afaceri și altele, cu scopul de a dezvolta produse, procese sau servicii noi sau îmbunătățite. Aceasta poate include, de exemplu, și activități care vizează definirea, planificarea și documentarea conceptuală a noilor produse, procese sau servicii.

**20.** **inovare** - implementarea unui produs, serviciu ori proces nou sau substanțial îmbunătățit ori a unei metode de marketing sau afaceri noi, în activitatea practică, în organizarea locului de muncă ori a relațiilor externe;

**21.** **inovarea de produs** - introducerea în circuitul economic a unui produs sau serviciu care este nou ori îmbunătățit substanțial în privința caracteristicilor și utilizărilor sale. Îmbunătățirile substanțiale pot fi ale specificațiilor tehnice, ale componentelor sau materialelor, ale programelor de calculator încorporate, ale utilizării sau ale altor caracteristici funcționale; **29.** **plan național de cercetare, dezvoltare și inovare** - principalul instrument prin care statul realizează ***politica generală în domeniul cercetării-dezvoltării și inovării***;

**30. program de cercetare-dezvoltare-inovare** - component al ***planului național de cercetare-dezvoltare și inovare,*** alcătuit dintr-un set de obiective care au legătură între ele și cărora le pot corespunde subprograme. Prin program se urmărește implementarea unei politici într-un domeniu specific. Realizarea programului se efectuează prin intermediul proiectelor;

**31. proiect de cercetare-dezvoltare** - modalitatea de atingere a unui obiectiv al unui ***program de cercetare-dezvoltare***, cu un scop propriu bine stabilit, care este prevăzut să se realizeze într-o perioadă determinată utilizând resursele alocate și căruia îi este atașat un set propriu de reguli, obiective și activități;

**32.** **servicii de consultanță în domeniul inovării** - servicii de consultanță, asistență și formare profesională în ceea ce privește transferul de cunoștințe, achiziția, protecția și valorificarea activelor necorporale, utilizarea standardelor și a reglementărilor care le conțin;

**33.** **studiu de fezabilitate** - evaluarea și analiza potențialului unui proiect, care urmărește să vină în sprijinul procesului decizional, evidențiind în mod obiectiv și rațional punctele forte și punctele slabe ale acestuia, oportunitățile și amenințările și identificând resursele necesare pentru punerea în practică și, în ultimă instanță, perspectivele de succes ale acestuia;

**34.** **transfer tehnologic** - ansamblul de activități desfășurate cu sau fără bază contractuală pentru a disemina informații, a acorda consultanță, a transmite cunoștințe, a achiziționa utilaje și echipamente specifice, în scopul introducerii în circuitul economic a rezultatelor cercetării, transformate în produse comerciale și servicii;

**ARTICOLUL 9** [**Implementarea PNCDI III**](https://lege5.ro/Gratuit/g42denrygm/implementarea-pncdi-iii-hotarare-583-2015?dp=haytinbvgqydm)

**(1)** Implementarea PNCDI III se face prin contracte de finanțare a **proiectelor de cercetare-dezvoltare**, cu respectarea legislației în vigoare.

**ARTICOLUL 10** [**Finanțarea PNCDI III**](https://lege5.ro/Gratuit/g42denrygm/finantarea-pncdi-iii-hotarare-583-2015?dp=haytinbvgqyds)

**(2)** Sumele alocate de la bugetul de stat pentru finanțarea PNCDI III și a programelor componente se repartizează astfel:

**a)** minimum 95% pentru finanțarea activităților de cercetare, desfășurate în cadrul **proiectelor de cercetare-dezvoltare și inovare**, în scopul realizării obiectivelor planului;

**b)** maximum 5% pentru conducerea PNCDI III și a programelor componente.

**(3)** Pentru **proiectele de cercetare științifică din cadrul PNCDI III** se pot efectua plăți în avans de maximum 90% la începutul fiecărei etape de cercetare, cu recuperarea acestora, în condițiile legii.

......................................................................................................................................................

**Exemplu: Ministerul Educației și Cercetării finanțează *proiecte* în cadrul *Programului* „Cercetarea fundamentală și de frontieră”[15.05. 2020]**

**Ministerul Educației și Cercetării** a aprobat **lansarea competiției 2020 pentru Proiecte de Cercetare Exploratorie (PCE)** din cadrul **Programului 4 - *Cercetare fundamentală și de frontieră*, Planul National de Cercetare-Dezvoltare și Inovare** pentru perioada 2015-2020 (PNCDI III). Proiectele de Cercetare exploratorie (PCE) au ca scop susținerea și promovarea cercetării științifice fundamentale, interdisciplinare și/sau exploratorii din România.

.............................................................................................................................

II. GRANTURI [https://www.finantare.ro/granturi] [accesat 29.04.2021]

GRANTURI = **Finanțările nerambursabile** destinate sprijinirii desfășurării unor activități – importante pentru anumite segmente ale societății sau pentru dezvoltarea de ansamblu a organismului economic si social – **din domenii pentru care, din cauza situației conjuncturale, nu exista resurse financiare suficiente accesibile** in mod curent (de exemplu, reabilitarea infrastructurii in regiuni sărace, recalificare profesionala, sprijinirea dezvoltării sectorului ONG in calitate de partener al autorităților publice) sau din **domenii in care exista in mod tradițional o nevoie de resurse financiare** mai mare decât disponibilitățile (de exemplu, activitățile cu caracter social).

Astfel pot fi acordate finanțări pentru **educație, cultura, protecția mediului, cercetare, religie, sănătate, servicii sociale, cooperare internațională, drepturi civile si cetățenești, dezvoltare economica si sociala, afaceri, infrastructura etc.**

**Pentru tarile membre ale Uniunii Europene se identifica doua tipuri de finanțări:**

* [Fonduri Structurale si de Coeziune](https://www.finantare.ro/ghid-fonduri-structurale-2012-2013) care contribuie la realizarea celor trei obiective ale Politicii de Coeziune UE;
* [Alte finanțări nerambursabile](https://www.finantare.ro/granturi-subventii/catalog-granturi) care pot proveni de la o varietate de finanțatori (inclusiv de la Uniunea Europeana):
  + Guvernul României;
  + guvernele sau ambasadele unor state străine;
  + instituții financiare internaționale (de ex.: BERD, Banca Mondiala etc.);
  + fundații sau alte organizații naționale sau internaționale (de ex.: Fundația pentru Dezvoltarea Societății Civile, Charities Aid Foundation, Charles Stewart Mott Foundation, European Cultural Foundation, The George C. Marshall Foundation, Fundația Soros etc.);
  + companii (de ex.: Microsoft, Coca-Cola etc.);
  + bănci active in Romania (BCR, BRD etc.).

**GRANTURILE – COMISIA EUROPEANA [https://ec.europa.eu/info/funding-tenders/how-eu-funding-works/types-funding/grants\_ro] [accesat 29.04.2021]**

Granturile finanțează proiecte care contribuie la politicile UE. Acestea pot fi acordate în diferite domenii, **de la *cercetare* și educație la ajutor umanitar**. Beneficiarii pot fi organizații publice și private, și în mod excepțional persoane fizice.

Granturile SEE și Norvegiene **[https://www.eeagrants.ro/despre;** [**www.eeagrants.org**](http://www.eeagrants.org/)**;**[**www.norwaygrants.org**](http://www.norwaygrants.org/)**;** [**data.eeagrants.org**](https://data.eeagrants.org/)**]** **[accesat 29.04.2021]**

**Granturile Spațiului Economic European (SEE) și Norvegiene** reprezintă contribuția Islandei, Principatului Liechtenstein și Regatului Norvegiei la **reducerea disparităților economice și sociale** în Spațiul Economic European și la **consolidarea relațiilor bilaterale** cu cele 15 state beneficiare din Estul și Sudul Europei și statele baltice. Granturile Norvegiene sunt finanțate exclusiv de Norvegia și sunt disponibile în cele 13 țări care au aderat la UE după 2003.

În baza Memorandumurilor de înțelegere semnate la data de 13 octombrie 2016 între Guvernul României și Statele donatoare, **în perioada 2018-2024** vor fi finanțate proiecte în cadrul celor [**12 programe de finanțare**](https://www.eeagrants.ro/descriere-programe) stabilite,în domeniile: **dezvoltare locală, reducerea sărăciei, incluziunea romilor, copii și tineri în situații de risc, drepturile omului; energie regenerabilă, eficiență energetică, securitate energetică; dezvoltarea afacerilor, inovare și IMM; sănătate publică; cercetare; patrimoniu cultural, antreprenoriat cultural și cooperare culturală; justiție, servicii corecționale, combaterea violenței domestice și de gen; afaceri interne,** **cooperare polițienească și combaterea criminalității; educație, burse, ucenicie și antreprenoriat pentru tineri; dialog social și muncă decentă; cetățenie activă – societate civilă; mediu și schimbări climatice.**

GRANTURI CU SPECIFIC TOTAL CERCETARE

1. **Granturi CNCSIS** [**https://uefiscdi.gov.ro/articole/1791/Granturi-CNCSIS.html**](https://uefiscdi.gov.ro/articole/1791/Granturi-CNCSIS.html) **[accesat 29.04.2021]**

Grantul reprezintă o forma specifica de finanțare, pe baze competitive, a ***temelor de cercetare științifică de interes național***, cu un pronunțat caracter de originalitate.

Grantul, suma de bani nerambursabila, se acorda unui cercetător individual/coordonatorul unei echipe de cercetare dintr-o instituție de învățământ superior acreditata/institut de cercetare, unități si structuri de cercetare de drept public sau privat, pentru realizarea, într-o perioada de timp determinata, ***a unei activități de cercetare științifică*** care aduce contribuții la dezvoltarea cunoașterii.

Grantul poate asigura inclusiv finanțarea unor ***activități conexe*** activității de cercetare (procurarea de echipament de cercetare, realizarea de publicații sau brevetarea rezultatelor cercetării, comunicări științifice, burse de cercetare etc).

**Tipuri de programe finanțate:**

* Granturi multianuale de cercetare științifică, tip A – 1995 - 2008;
* Granturi multianuale pentru tineri cercetători , tip AT – 2000 - 2008;
* Programe individuale de cercetare pentru tinerii doctoranzi, tip TD – 2002 - 2008;
* Granturi multianuale de cercetare științifică de tip consorțiu, tip A\_Consorțiu 2005 - 2008;

......................................................................................................................................

1. **Alte Granturi de Cercetare**
2. **Granturi Universitatea POLITEHNICA București [GEX – UPB]**

* **Proiecte de cercetare pentru stimularea tinerilor cercetători din cadrul UPB**
* **Decizie CA – UPB: pot fi luate in considerare pentru îndeplinirea standardelor minimale de înscriere la concurs pana la poziția de Conferențiar inclusiv. NU pentru Abilitare / Profesor.**

1. Granturi Naționale de Cercetare – ARUT [Asociația Romana a Universităților Tehnice din Romania]

* **Proiecte de cercetare pentru stimularea tinerilor cercetători din cadrul Universităților ARUT**
* Stimularea activității de cercetare realizată în cadrul Universităților ARUT printr-un program de cercetare propriu care se adresează cadrelor didactice și cercetătorilor din Universitățile ARUT.
* Prin acest program fiecare Universitate va acorda câte un grant, pe fiecare domeniu de specializare științifică, în condiții stabilite. Domeniul de specializare științifică corespunde unui domeniu fundamental sau unei ramuri de știință sau unei subramuri științifice care aparține unei ramuri de știință.
* Fiecare proiect este condus de un Director de proiect care are responsabilitatea principală pentru administrarea și realizarea proiectului.
* Propunerile de proiecte declarate eligibile se evaluează în mod independent, on-line, de trei experți evaluatori. Experții, recunoscuți pe plan național, aparțin în principal universităților din cadrul Alianței Române a Universităților Tehnice, din alte universități și instituite de cercetare, și îndeplinesc criteriile de selecție prevăzute.
* **Decizie CA – UPB: pot fi luate in considerare pentru îndeplinirea standardelor minimale de înscriere la concurs pana la poziția de Conferențiar inclusiv. NU pentru Abilitare / Profesor.**

..........................................................................................................................

PROIECTE / GRANTURI IN DOMENIUL EDUCATIEI

ERASMUS + **[https://uefiscdi.gov.ro/erasmus]** **[accesat 29.04.2021]**

[Erasmus+](https://ec.europa.eu/programmes/erasmus-plus/about_ro) este programul prin care UE sprijină ***educația, formarea, tineretul și sportul în Europa.***Programul Erasmus+ este gestionat în România prin [**Agenția Națională pentru Programe Comunitare în Domeniul Educației și Formării Profesionale (ANPCDEFP)**](http://www.anpcdefp.ro/)**.**

Erasmus+ își propune să contribuie la îndeplinirea obiectivelor strategiei Europa 2020 pentru ***creștere economică, locuri de muncă, echitate socială și incluziune***, precum și ale cadrului strategic ET2020 pentru educație și formare.

.....................................................................................................................................

|  |
| --- |
| Romania participa la Programul "Leonardo da Vinci" ca partener cu drepturi depline, începând cu 1 septembrie 1997. **Ministerul Educației si Cercetării**este responsabilul național al programului, iar coordonarea derulării programului revine **AGENTIEI NATIONALE PENTRU PROGRAME COMUNITARE IN DOMENIUL EDUCATIEI SI FORMARII PROFESIONALE (ANPCDEFP)**. |

**Obiectivele programului**

a. **dezvoltarea aptitudinilor si competentelor** persoanelor, mai ales ale tinerilor, aflați in formare profesionala inițială. Un mijloc important in acest scop vor fi formarea profesionala prin alternanta si ucenicia, pentru a facilita inserția si re-inserția profesionala;

b. **ameliorarea calității si încurajarea accesului la formarea profesionala continua si la dobândirea de aptitudini si competente pe tot parcursul vieții,** pentru a dezvolta capacitatea de adaptare si a veni in sprijinul schimbărilor tehnologice si organizaționale;

c. **promovarea si întărirea contribuției formarii profesionale la procesul de inovare, pentru a ameliora competitivitatea si spiritul antreprenorial**, in scopul de a crea noi locuri de munca. Stimularea cooperării intre instituțiile care se ocupa cu FP, inclusiv universitățile si întreprinderile, in special întreprinderile mici si mijlocii (IMM).

O atenție speciala se va acorda persoanelor defavorizate pe piața muncii, inclusiv persoanelor handicapate, practicilor favorabile accesului acestor persoane la FP precum si promovării egalității șanselor intre femei si bărbați si luptei contra discriminării.

**Obiectivele programului se realizează prin următoarele tipuri de masuri:**

* mobilități transnaționale
* proiecte pilot
* promovarea competentelor lingvistice
* dezvoltarea rețelelor de cooperare transnațională
* elaborarea sau actualizarea unor materiale de referința comunitare.